Кулубаев Жээнбек Молдоканович

Жээнбек Кулубаев (1963-жылдын 5-апрелинде Ысык-Көл облусунда туулган) — кыргыз мамлекеттик жана саясий ишмер, дипломат, 2022-жылдын 22-апрелинен бери Кыргыз Республикасынын Тышкы иштер министр кызматын аркалайт. Бул кызматка чейин Кыргызстандын дүйнөдөгү элчиликтеринде жооптуу кызматтарды аркалаган.

1963-жылдын 5-апрелинде Ысык-Көл облусунун Ысык-Көл районунун Чырпыкты айылында туулган.

Москва Аскер институтун жана Кытайдын Тышкы иштер министрлигинин Дипломатиялык институтун аяктаган.
 Жетишкендиктер тизмеси: 

 1992-1996-жылдары - Тышкы иштер министрлигинин Азия жана Тынч океан өлкөлөрү боюнча департаментинин экинчи катчысы, биринчи катчысы, кеңешчиси;
 1996-1998-жылдары - Тышкы иштер министрлигинин Чыгыш өлкөлөрү бөлүмүнүн башчысы;
 1998-2001-жылдары - Кытайдагы элчиликте кеңешчи;
 2001-2003-жылдары - Тышкы иштер министрлигинин Чыгыш өлкөлөрү бөлүмүнүн башчысы,
 2003-2004-жылдары - Тышкы иштер министринин орун басары;
 2004-2007-жылдары - Шанхай кызматташтык уюмунун жооптуу катчысынын орун басары;
 2007-2009-жылдары - Малайзиядагы элчиси;
 2009-2013-жылдары - Кытайдагы элчи;
 2010-2013-жылдары Монголия жана Сингапурдагы толук эмес элчи;
 2013-2016-жылдары - Кыргыз Республикасынын Тышкы иштер министрлигинин Чыгыш өлкөлөрү департаментинин директору.
 2016-жылдан 2018-жылдын октябрына чейин – КР Тышкы иштер министрлигинин төртүнчү саясий департаментинин директору.
 2018-жылдын октябрынан 2021-жылдын августуна чейин Казакстандагы элчиси;
 2021-жылдын августунан 2022-жылдын апрелине чейин Кыргыз Республикасынын Президентинин Администрациясынын тышкы саясат бөлүмүнүн башчысы.

2022-жылдын 22-апрелинен тартып КР Тышкы иштер министрлигинин Министрдин милдетин аткаруучу жана 2022-жылдын, 29-апрелден баштап Кыргыз Республикасынын Тышкы иштер министри.

 Сыйлыктары  

 II даражадагы «Даңк» медалы
 «Достық» ордени (Казакстан Республикасы)

 Булактар 

 https://centrasia.org/person2.php?st=1062657220
 https://www.vb.kg/doc/417269_kylybaev_jeenbek_moldokanovich.html
 https://ru.sputnik.kg/20181010/kyrgyzstan-zhehehnbek-kulubaev-biografiya-1041486519.html
Категория:«Даңк» медалы менен сыйлангандар
Категория:Туулгандар 1963-жылы
Категория:Мамлекеттик ишмер
Категория:Саясатчылар арип боюнча